《喜宾旸再来三桥次旧韵二首》
元代·方回

拟撩社瓮共治聋，难向春泥觅雁踪。
每叹寄书多不达，孰知行役巧相逢。
道衣染褐惊新制，醉鼻添皻失老容。
尽日携儿往何处，归途灯暗夜鸣钟。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。